CELEX: 62014TN0316
Language: bg
Date: 2014-05-01 00:00:00
Title: Дело T-316/14: Жалба, подадена на 1 май 2014 г.  — PKK/Съвет

28.7.2014   
            
            
               BG
            
            
               Официален вестник на Европейския съюз
            
            
               C 245/22
            
         Жалба, подадена на 1 май 2014 г. — PKK/Съвет
   (Дело T-316/14)
   2014/C 245/30
   Език на производството: английски
   
      Страни
   
   
      Жалбоподател: Kurdistan Workers’ Party (PKK) (представители: A. van Eik, T. Buruma и M. Wijngaarden, lawyers)
   
      Ответник: Съвет на Европейския съюз
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Регламент за изпълнение (ЕС) № 125/2014 (1) на Съвета в частта, в която се отнася до PKK (a.k.a KADEK a.k.a. Kongra-GEL),
            
         
               —
            
            
               да обяви Регламент (ЕО) № 2580/2001 (2) на Съвета за неприложим спрямо PKK (a.k.a KADEK a.k.a. Kongra-GEL),
            
         
               —
            
            
               при условията на евентуалност да разпореди налагане на по-лека мярка от оставането ѝ в списъка,
            
         
               —
            
            
               да присъди съдебните разноски на жалбоподателя.
            
         
      Правни основания и основни доводи
   
   В подкрепа на жалбата си, жалбоподателят излага осем правни основания.
   
               1.
            
            
               Първото правно основание е твърдението, че Регламент за изпълнение (ЕС) № 125/2014 е незаконосъобразен в частта, в която се отнася до PKK и/или, че Регламент (ЕО) № 2580/2001 е неприложим поради незачитане на правото на въоръжените конфликти.
            
         
               2.
            
            
               Второто правно основание е твърдението, че Регламент за изпълнение (ЕС) № 125/2014 е незаконосъобразен в частта, в която се отнася до PKK, доколкото PKK не може да се квалифицира като „терористична организация“ по смисъла на член 3, параграф 1 от Обща позиция 2001/931/ОВППС (3) на Съвета.
            
         
               3.
            
            
               Третото правно основание е твърдението, че Регламент за изпълнение (ЕС) № 125/2014 е незаконосъобразен в частта, в която се отнася до PKK, тъй като липсва решение, взето от компетентен орган, съгласно изискването на член 1, параграф 4 от Обща позиция 2001/931/ОВППС на Съвета.
            
         
               4.
            
            
               Четвъртото правно основание е твърдението, че Регламент за изпълнение (ЕС) № 125/2014 е незаконосъобразен в частта, в която се отнася до PKK, тъй като решението се основава отчасти на информация, получена чрез изтезания и лошо третиране, като по този начин не зачита основните права, не спазва принципите и не насърчава тяхното прилагане в съответствие с член 51 от Хартата на основните права.
            
         
               5.
            
            
               Петото правно основание е твърдението, че Регламент за изпълнение (ЕС) № 125/2014 е незаконосъобразен в частта, в която се отнася до PKK, доколкото Съветът не е извършил надлежно преразглеждане в съответствие с изискванията по член 1, параграф 6 от Обща позиция 2001/931/ОВППС на Съвета.
            
         
               6.
            
            
               Шестото правно основание е твърдението, че Регламент за изпълнение (ЕС) № 125/2014 е незаконосъобразен в частта, в която се отнася до PKK, тъй като решението не отговаря на изискванията за пропорционалност и субсидиарност.
            
         
               7.
            
            
               Седмото правно основание е твърдението, че Регламент за изпълнение (ЕС) № 125/2014 е незаконосъобразен в частта, в която се отнася до PKK, тъй като не изпълнява изискването за мотивация съгласно член 296 ДФЕС.
            
         
               8.
            
            
               Осмото правно основание е твърдението, че Регламент за изпълнение (ЕС) № 125/2014 е незаконосъобразен в частта, в която се отнася до PKK, тъй като нарушава правото ѝ на защита на PKK, както и правото ѝ на ефективна съдебна защита.
            
         
      (1)  Регламент за изпълнение (ЕС) № 125/2014 на Съвета от 10 февруари 2014 година за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания и за отмяна на Регламент за изпълнение (ЕС) № 714/2013.
   
      (2)  Регламент (ЕО) № 2580/2001 на Съвета от 27 декември 2001 година относно специалните ограничителни мерки за борба с тероризма, насочени срещу определени лица и образувания.
   
      (3)  Обща позиция на Съвета от 27 декември 2001 година за прилагането на специални мерки за борба с тероризма.